CELEX: 32012R0606
Language: ro
Date: 2012-07-04 00:00:00
Title: Regulamentul de punere în aplicare (UE) nr. 606/2012 al Comisiei din 4 iulie 2012 de interzicere a activităților de pescuit ale capcanelor și ale navelor de pescuit cu paragate care arborează pavilionul Italiei sau sunt înmatriculate în Italia și care pescuiesc ton roșu în Oceanul Atlantic, la est de meridianul de 45° longitudine vestică și în Marea Mediterană

7.7.2012   
            
            
               RO
            
            
               Jurnalul Oficial al Uniunii Europene
            
            
               L 177/14
            
         REGULAMENTUL DE PUNERE ÎN APLICARE (UE) NR. 606/2012 AL COMISIEI
   din 4 iulie 2012
   de interzicere a activităților de pescuit ale capcanelor și ale navelor de pescuit cu paragate care arborează pavilionul Italiei sau sunt înmatriculate în Italia și care pescuiesc ton roșu în Oceanul Atlantic, la est de meridianul de 45° longitudine vestică și în Marea Mediterană
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1224/2009 al Consiliului din 20 noiembrie 2009 de stabilire a unui sistem comunitar de control pentru asigurarea respectării normelor politicii comune în domeniul pescuitului (1), în special articolul 36 alineatul (2),
   întrucât:
   
               (1)
            
            
               Regulamentul (UE) nr. 44/2012 al Consiliului din 17 ianuarie 2012 de stabilire, pentru 2012, a posibilităților de pescuit disponibile în apele UE și, pentru navele din UE, în anumite ape din afara UE pentru anumite stocuri de pește și grupe de stocuri de pește care fac obiectul unor negocieri sau acorduri internaționale, stabilește cantitatea de ton roșu care poate fi pescuită în 2012 în Oceanul Atlantic, la est de meridianul de 45° longitudine vestică, și în Marea Mediterană.
            
         
               (2)
            
            
               Regulamentul (CE) nr. 302/2009 al Consiliului din 6 aprilie 2009 privind un plan multianual de refacere a stocurilor de ton roșu din Oceanul Atlantic de Est și din Marea Mediterană, de modificare a Regulamentului (CE) nr. 43/2009 și de abrogare a Regulamentului (CE) nr. 1559/2007 (2) impune statelor membre să informeze Comisia cu privire la cotele individuale alocate navelor lor care au o lungime de peste 24 de metri și, în cazul navelor de capturare sub 24 de metri și al capcanelor, cel puțin cotele alocate organizațiilor de producători sau grupurilor de nave care pescuiesc cu unelte similare.
            
         
               (3)
            
            
               Rolul politicii comune în domeniul pescuitului este acela de a asigura viabilitatea pe termen lung a sectorului piscicol printr-o exploatare sustenabilă a resurselor acvatice vii, pe baza principiului precauției.
            
         
               (4)
            
            
               În conformitate cu articolul 36 alineatul (2) din Regulamentul (CE) nr. 1224/2009 al Consiliului, în cazul în care Comisia consideră, pe baza informațiilor furnizate de statele membre sau a altor informații aflate la dispoziția sa, că posibilitățile de pescuit disponibile aferente unei unelte/flote sau mai multor unelte/flote, pentru Uniunea Europeană, un stat membru sau un grup de state membre s-au epuizat, Comisia informează statele membre în cauză cu privire la acest lucru și interzice activitățile de pescuit în zona respectivă, cu uneltele de pescuit respective, pentru stocul de pește sau grupul de stocuri de pește vizat sau pentru flota implicată în respectivele activități de pescuit.
            
         
               (5)
            
            
               Informațiile deținute de Comisie arată că posibilitățile de pescuit pentru ton roșu în Oceanul Atlantic, la est de meridianul de 45° longitudine vestică, și în Marea Mediterană alocate capcanelor și navelor cu paragate care arborează pavilionul Italiei sau sunt înmatriculate în Italia sunt considerate ca fiind epuizate.
            
         
               (6)
            
            
               La 20 iunie 2012, Italia a informat Comisia cu privire la faptul că a impus încetarea activităților de pescuit ale capcanelor sale și ale navelor sale cu paragate care își desfășoară activitatea în domeniul pescuitului de ton roșu în 2012, cu efect de la 20 iunie, ora 13:00, pentru navele cu paragate și cu efect de la 22 iunie, ora 17:00, pentru capcane.
            
         
               (7)
            
            
               Fără a aduce atingere acțiunilor întreprinse de Italia menționate anterior, este necesară confirmarea de către Comisie a interdicției impuse în ceea ce privește pescuitul de ton roșu în Oceanul Atlantic, la est de meridianul de 45° longitudine vestică, și în Marea Mediterană cu începere de la 20 iunie 2012, ora 13:00, pentru navele cu paragate care arborează pavilionul Italiei sau sunt înmatriculate în Italia și de la 22 iunie, ora 17:00, pentru capcanele înmatriculate în Italia.
            
         ADOPTĂ PREZENTUL REGULAMENT:
   Articolul 1
   Se interzice pescuitul de ton roșu în Oceanul Atlantic, la est de meridianul de 45° longitudine vestică, și în Marea Mediterană de către navele cu paragate care arborează pavilionul Italiei sau sunt înmatriculate în Italia, cu începere din 20 iunie 2012, ora 13:00.
   Se interzice, de asemenea, reținerea la bord, plasarea în cuști în scopul îngrășării sau al creșterii, transbordarea, transferul sau debarcarea peștelui din acest stoc capturat de navele în cauză, începând cu data menționată.
   Articolul 2
   Se interzice pescuitul de ton roșu în Oceanul Atlantic, la est de meridianul de 45° longitudine vestică, și în Marea Mediterană cu capcanele înmatriculate în Italia, cu începere din 22 iunie 2012, ora 17:00.
   Se interzice, de asemenea, reținerea la bord, plasarea în cuști în scopul îngrășării sau al creșterii, transbordarea, transferul sau debarcarea peștelui din acest stoc capturat cu capcanele respective, începând cu data menționată.
   Articolul 3
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 4 iulie 2012.
      
         
            Pentru Comisie, pentru președinte
         
         László ANDOR
         
            Membru al Comisiei
         
      
   
   
      (1)  JO L 343, 22.12.2009, p.1.
   
      (2)  JO L 96, 15.4.2009, p. 1.